**În atenția medicilor prescriptori, a furnizorilor de servicii medicale și medicamente**

**Referitor: formulare specifice pentru persoanele prevăzute în OUG nr.15/2022, cu modificările și completările ulterioare**

 Având în vedere:

 - Prevederile art.1 alin.(4) din OUG nr.15/2022 privind acordarea de sprijin şi asistenţă umanitară de către statul român cetăţenilor străini sau apatrizilor aflaţi în situaţii deosebite, proveniţi din zona conflictului armat din Ucraina, cu modificările și completările ulterioare,

 - Prevederile art.2 din Ordinul CNAS nr.141/2017 privind aprobarea formularelor specifice pentru verificarea respectării criteriilor de eligibilitate aferente protocoalelor terapeutice pentru medicamentele notate cu (\*\*)1, (\*\*)1Ω şi (\*\*)1β în Lista cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi denumirile comune internaţionale corespunzătoare medicamentelor care se acordă în cadrul programelor naţionale de sănătate, aprobată prin Hotărârea Guvernului nr. 720/2008, cu modificările şi completările ulterioare, şi a metodologiei de transmitere a acestora în platforma informatică din asigurările de sănătate, cu modificările și completările ulterioare

 - Precizările transmise CAS (coordonatori IT, Responsabili Departamente Contractare Decontare Furnizori, Relatii Publice) pe email în data de 30.03.2022 referitoare la modalitatea de înregistrare servicii, rețete, trimiteri, în aplicațiile furnizorilor, pentru persoanele prevăzute în OUG nr.15/2022, cu modificările și completările ulterioare

 vă aducem la cunoștință următoarele:

 Pentru persoanele prevăzute în OUG nr.15/2022 cu modificările și completările ulterioare, la inițierea sau continuarea tratamentului specific unor afecțiuni cu medicamentele notate cu (\*\*)1, (\*\*)1Ω şi (\*\*)1β în Lista aprobată prin Hotărârea Guvernului nr.720/2008, republicată, cu modificările și completările ulterioare, pentru care sunt aprobate formulare specifice, precum și la întreruperea tratamentului, medicul curant are obligația de a completa, semna și parafa formularul specific medicamentului pe suport hârtie, formular care va fi păstrat la dosarul pacientului, urmând ca acesta să fie transmis în PIAS începând cu data implementării modalității de transmitere a cererii online pentru înregistrarea formularului specific pentru această categorie de pacienți.

 CNAS va aduce la cunoștința CAS, în timp util, data implementării modalității de transmitere a cererii online pentru înregistrarea formularului specific precum și procedura de transmitere a cererii online pentru formularele specifice emise anterior datei mai sus menționate, pentru persoanele prevăzute în OUG nr.15/2022, cu modificările și completările ulterioare.

**Director General**

**Ec. Butiulca Manuel Augustin**